# Carl David Anderson

### A Wikipédiából, a szabad lexikonból.

Anderson mezonok után kutat 1937-ben

Carl David Anderson (New York, 1905. szeptember 3. – San Marino, Kalifornia, 1991. január 11.) Nobel-díjas amerikai kísérleti fizikus.

New Yorkban született svéd emigráns fiaként. Kaliforniában a Caltechen, tanult fizikát és mérnöki tudományokat (BS 1927; PhD 1930). Robert A. Millikan vezetése alatt kezdte el a kozmikus sugárzás vizsgálatát, mely kutatás közben felfedezte a pozitron nyomát a ködkamra-felvételeken, felfedezve ezzel a Paul Dirac által megjósolt részecskét. A felfedezést 1932-ben jelentette meg, majd többen megerősítették. Anderson a földön is előállított pozitronokat a következőképp: tórium-karbidból (ThC'') származó gamma-sugárzást bocsátott más anyagokra, elektron-pozitron párkeltést hozva létre, ezzel megmutatva, hogy az elektron és pozitron egymás antireszecskéi. Ezért a munkájáért 1936-ban fizikai Nobel-díjat kapott a kozmikus sugárzást 1912-ben felfedező bécsi Victor Hess-szel.

Szintén 1936-ben Anderson az első doktoranduszával, Seth Neddermeyerrel felfedezte a müont (vagy „mű-mezont” ahogy sokáig nevezték), a rövid élettartamú, az elektronnál 207-szer nehezebb részecskét. Anderson és Neddermeyer eleinte azt hitték, hogy a Hideki Yukawa által az erős kölcsönhatás elméletében feltételezett részecskét, a pion találta meg. Amikor világossá vált, hogy az Anderson által felfedezett részecske nem a pion, Isidor Isaac Rabi, az elméleti fizikus, miközben végiggondolta, hogy hogyan illeszkedik az új részecske a részecskefizika szerkezetébe ez kérdezte: „Ezt meg ki rendelte?”. A müon volt az egyik első a szubatomi részecskék hosszú listáján, melyeket egy jó ideig nem tudtak megfelelően osztályozni. Willis Lamb hallotta valahol a következő humoros kijelentést: „az új részecskék felfedezőit Nobel-díjjal szokták jutalmazni, de ezeket a felfedezéseket jelenleg 10000 dollár büntetéssel kellene sújtani.”

Carl Anderson egész szakmai pályafutását a Caltechen töltötte. A II. világháború alatt a rakétatechnika terén végzett kutatásokat.

1991-ben halt meg, Los Angelesben temették el.

### [szerkesztés] Válogatott írásai

- C.D. Anderson, "The Positive Electron", Phys. Rev. 43, 491 (1933)

## [szerkesztés] Külső hivatkozások

- Carl David Anderson

A lap eredeti címe "http://hu.wikipedia.org../../../c/a/r/Carl_David_Anderson_9bc4.html"

Kategóriák: Amerikai fizikusok | Nobel-díjas fizikusok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Català
- Česky
- Deutsch
- Español
- Suomi
- Français
- Galego
- עברית
- Bahasa Indonesia
- 日本語
- Nederlands
- Norsk (bokmål)
- Polski
- Português
- Русский
- Slovenčina
- Slovenščina
- Српски / Srpski
- Svenska